b'\n_START_ARTICLE_\nZatoichi \xe2\x80\x93 sokea samurai\n_START_SECTION_\nKuvaus\n_START_PARAGRAPH_\nKitanon n\xc3\xa4yttelem\xc3\xa4 Zatoichi on sokea samurai. Elokuva noudattaa japanilaisittain tuttua kaavaa: Zatoichi auttaa kyl\xc3\xa4\xc3\xa4, jossa pahat jengil\xc3\xa4iset h\xc3\xa4iritsev\xc3\xa4t asukkaiden el\xc3\xa4m\xc3\xa4\xc3\xa4 ja pakottavat ihmisi\xc3\xa4 maksamaan suojelurahoja. Zatoichi yst\xc3\xa4vystyy paikallisen maanviljelij\xc3\xa4tt\xc3\xa4ren kanssa ja tapaa kaksi vanhempiensa murhaajia etsiv\xc3\xa4\xc3\xa4 geishaa lupautuen auttamaan n\xc3\xa4it\xc3\xa4.\n_START_SECTION_\nArvioita\n_START_PARAGRAPH_\nTurun Sanomien Tapani Maskulan mukaan monilahjakas Kitano on rytmitt\xc3\xa4nyt elokuvansa \xe2\x80\x9dniin nasevasti erilaisten elementtien \xe2\x80\x93 tausta\xc3\xa4\xc3\xa4nien, s\xc3\xa4il\xc3\xa4n sivallusten, kehon liikkeiden, musiikin ja koreografian \xe2\x80\x93 j\xc3\xa4ntev\xc3\xa4ksi visuaaliseksi kudelmaksi, ett\xc3\xa4 sit\xc3\xa4 t\xc3\xa4ytyy ihailla jo teknisen\xc3\xa4 toteutuksena\xe2\x80\x9d.'